Tross den økonomiske krisen på 1930-tallet gikk forretningene bra og Ruben Rausing kunne i 1933 løse ut Erik Åkerlund. I 1939 flyttet selskapet fra Malmö til Lund, ettersom Rausing mente at myndighetene i Malmö hindret selskapets arbeid for ekspansjon. Og etter å ha oppnådd store framganger med emballasje for tørre varer som mel og sukker, begynte selskapet i 1943 å utvikle pappemballasje for melk.